25980 / 07.11.2014

Către \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doamnei/ Domnului Decan \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Coordonatorilor Departamentali Erasmus+ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prin prezenta vă transmitem calendarul selecției studenților pentru mobilități Erasmus+ Placements pentru anul universitar 2014-2015 precum și conținutul dosarului de candidatură.

**Calendarul selecției**:

* depunerea dosarelor la **Departamentul de Relații Internaționale** (cam. 155 B – et. I, clădirea UVT): 10 Noiembrie 2014 - 10 Ianuarie 2015;
* selecția studenților: 12 – 15 Ianuarie 2015;
* afișarea rezultatelor: 16 Ianuarie 2015.

**Dosarul** de candidatură trebuie să conțină următoarele documente (toate în limba română):

* Cerere către Coordonatorul Instituțional Erasmus+ (se menționează facultatea, secția, anul, organizația pentru care se aplică – maxim 3 opțiuni în ordinea preferinței);
* Adeverință cu media anilor anteriori;
* Curriculum Vitae – se poate folosi modelul european de CV: Europass;
* Certificat de cunoaștere a limbii țării respective sau a limbii în care se va desfășura activitatea la organizația gazdă (poate fi orice diplomă care atestă cunoștințe medii de limbă străină sau certificate emise de departamentele de limbi străine ale fiecărei facultăți; nu și pentru studenții care studiază limba respectivă ca parte integrantă din specializarea lor);
* Scrisoare de motivație care să justifice organizația aleasă (conține informații despre programul de practică propus);
* Dovada acceptului din partea organizației (invitație, scrisoare de acceptare, e-mail de acceptare etc.).

În anul universitar 2014 – 2015, un stagiu Erasmus+ Placements este de **2 luni** și se poate derula imediat după finalizarea selecției, însă nu poate începe mai târziu de 1 august 2015. Dacă în urma selecției rămân locuri neocupate, se va lua în calcul posibilitatea de prelungire a stagiului de plasament.

Sprijinul financiar care se va acorda studenților în anul universitar 2014-2015 este de **700 EURO pe lună** (cu excepţia mobilităţilor care vor avea loc în Bulgaria, Estonia, Letonia, Lituania, Macedonia, Malta, Polonia, Slovacia, Ungaria – pentru aceste state, nivelul grantului acordat este de **650 EURO pe lună**).

Un student poate beneficia de o mobilitate Erasmus+ Placements și dacă a beneficiat de o mobilitate Erasmus+ Studii.

Un student poate beneficia de maxim 12 luni de mobilitate Erasmus+ pe fiecare ciclu academic (licență, masterat, doctorat).

Mai multe informații despre mobilitățile Erasmus+ Placements sunt accesibile pe site-ul Departamentului de Relații Internaționale, la următoarea adresă: <http://www.ri.uvt.ro/programe/erasmus/detalii-pentru-studenti-plasamente/>

De asemenea, vă aducem la cunoștință faptul căîn data de **14 noiembrie 2014**, în sala **A01**, începând cu ora **12:00**, Departamentului de Relaţii Internaţionale organizează un **seminar de informare** referitor la mobilitățile Erasmus+ pentru studenți. La această întâlnire sunt aşteptaţi să asiste în principal studenţii UVT din anul I licenţă, dar sunt invitaţi toţi studenţii UVT interesaţi să participe la programul de mobilităţi Erasmus+ pe parcursul anului academic 2014-2015. Această activitate, numită *„Erasmus Open Doors: Oportunităţi Erasmus în Universitatea noastră”*, este încadrată în agenda evenimentului Erasmus Online Open Doors – E2OD, care se desfăşoară la nivelul întregii ţări în 14 noiembrie 2014 şi care angrenează toate universităţile din România participante la Programul de mobilităţi Erasmus+. Mai multe detalii despre acest eveniment pot fi găsite la următoarea adresă: <https://www.facebook.com/events/359590114204920/> .

Menţionăm faptul că sprijinul dumneavoastră în diseminarea acestor informaţii în rândul studenţilor este de un real ajutor în demersul echipei noastre de a informa corect toţi studenţii UVT interesaţi să participe la programul de mobilităţi Erasmus+.

Vă rugăm să nu ezitați să ne contactați pentru informații suplimentare!

|  |  |  |  |
| --- | --- | --- | --- |
| Coordonator Instituțional Erasmus+, | |  | Întocmit, |
| Dr.Andra-Mirona DRAGOTESC |  | | Cristina COJOCARU  Responsabil Erasmus+ Outgoing |